জন ডিলিঞ্জার
জন ডিলিঞ্জার (জুন ২২, ১৯০৩ - জুলাই ২২, ১৯৩৪) একজন মার্কিন ব্যাংক ডাকাত। এফবিআই এর তালিকায় তাকে সর্ব প্রথম Public Enemy Number 1 তথা প্রধান গণশত্রু বলে ঘোষণা করা হয়। ১৯৩২ হতে ১৯৩৪ এর মধ্যে মাত্র ১৮ মাস সময়কালে তিনি বহুসংখ্যক ব্যাংক ডাকাতি এবং হত্যার অপরাধ করেন। তবে ১৯৩০ এর দশকের অর্থনৈতিক মন্দার সেই সময়টাতে ডিলিঞ্জারের অপরাধগুলোর কাহিনী পত্রপত্রিকায় ফলাও করে ছাপা হয়, যার ফলে তিনি অনেকের কাছেই সেকালের "রবিন হুড" হিসাবে নন্দিত হন।